- Knjiga proroka Jezekilja
- <
- 40
- >

40
Novi Dom
1 Dvadeset pete godine našeg izgnanstva, na početku godine, desetog u mesecu, četrnaeste godine nakon pada grada – na isti dan – spustila se na mene ruka Gospodnja, i on me je odneo tamo. 2 Gospod me je u viđenjima odveo u zemlju Izrailjevu i spustio me na veoma visoku goru. Na njenoj južnoj strani je bila neka građevina koja je izgledala kao grad. 3 Kad me je doveo tamo, video sam nekog čoveka, koji je izgledom bio kao da je od bronze. Stajao je na vratima, a u ruci mu je bilo laneno uže i meračka trska. 4 Čovek mi reče: „Sine čovečiji, pažljivo gledaj, dobro slušaj i obrati pažnju na sve što ću ti pokazati, jer si doveden ovde da bih ti to pokazao. Ispričaj domu Izrailjevom sve što budeš video.“
Istočna vrata
5 I gle, Dom je bio opasan zidom svuda unaokolo. Meračka trska koju je čovek imao u ruci bila je dugačka šest lakata*Oko 3 m., a svaki lakat je bio za jedan dlan†Oko 7,5 cm. duži.‡Lakat u odeljkuJez 40–48 je tzv. dugi lakat i iznosio je oko 53 cm, za razliku od običnog lakta od 50-ak cm. Širina građevine koju je izmerio bila je jedna trska§Oko 3 m., a i visina joj je bila jedna trska.
6 Zatim je došao na vrata koja gledaju na istok. Popeo se na stepenice i izmerio prag vrata. Širina mu je bila jedna trska*Oko 3 m.. 7 Svaka stražarnica je bila jednu trsku duga, a razmak između stražarnica bio je pet lakata†Oko 2,5 m.. Prag vrata kod trema nasuprot Doma bio je jednu trsku dug.
8 Izmerio je trem vrata prema Domu; bio je jednu trsku‡Oko 3 m. dug. 9 Onda je izmerio trem vrata; bio je osam lakata§Oko 4 m. dug, a njegova dva stuba bila su dva lakta*Oko 1 m. duga. Trem kod vrata bio je nasuprot Doma.
10 Sa svake strane istočnih vrata bilo je po tri stražarnice. Sve tri su bile iste mere, i stubovi između njih su imali iste mere. 11 Širina vrata koja je izmerio bila je deset lakata, a dužina vrata bila je trinaest lakata†Oko 5 m širine i 7 m dužine.. 12 Ispred stražarnica s obe strane bila je ograda od jednog lakta‡Oko 50 cm.. Svaka stražarnica je imala po šest lakata§Oko 3 m. i s jedne i s druge strane. 13 Onda je izmerio vrata od krova jedne stražarnice do krova druge stražarnice; bila su široka dvadeset pet lakata*Oko 12,5 m.. Ulazi stražarnica su stajali jedan naspram drugog. 14 Napravio je i stubove od šezdeset lakata†Oko 30 m.. Dvorište se pružalo svuda oko vrata do stubova. 15 Razmak između pročelja vrata do trema unutar vrata bio je pedeset lakata‡Oko 25 m.. 16 Stražarnice sa svojim stubovima imale su – svuda unaokolo – uske prozore unutar vrata. I trem je imao prozore svuda unaokolo. Stubovi su bili ukrašeni palmama.
Spoljno dvorište
17 Zatim me je doveo u spoljno dvorište. Tamo su bile odaje i pločnik koji se pružao svuda oko dvorišta. Bilo je trideset odaja na tom pločniku. 18 Pločnik je bio sa obe strane vrata prema dužini vrata. To je bio donji pločnik. 19 Zatim je izmerio razmak između donjeg dvorišta, od pročelja unutrašnjih vrata do pročelja spoljnog dvorišta. Bilo je stotinu lakata§Oko 50 m. na istok i na sever.
Severna vrata
20 Onda je izmerio dužinu i širinu vrata spoljnog dvorišta koja gledaju prema severu. 21 Imala su po tri sobe sa obe strane; stubovi i trem su imali jednake mere: pedeset lakata u dužinu, i dvadeset pet lakata*Oko 25 m u dužinu i oko 12,5 m u širinu. u širinu. 22 Njeni prozori, tremovi i palme su imali iste mere kao na vratima koja gledaju na istok. Sedam je stepenika vodilo do njih, a trem je bio ispred njih. 23 Unutrašnje dvorište je imalo vrata naspram severnih vrata, kao ona na istoku. Izmerio je od vrata do vrata: stotinu lakata†Oko 50 m..
Južna vrata
24 Zatim me je odveo na jug gde su bila južna vrata. Izmerio je stražarnice, stubove i trem; imali su iste mere kao i ostale. 25 Prozori i trem su imali uske prozore svuda unaokolo, kao ostali prozori: pedeset lakata u dužinu i dvadeset pet lakata u širinu‡Oko 25 m u dužinu i oko 12,5 m u širinu.. 26 Sedam je stepenica vodilo do njih, a trem je bio ispred njih. Njegovi stubovi su bili ukrašeni palmama; na svakoj strani je bila po jedna. 27 Unutrašnje dvorište je imalo vrata okrenuta ka jugu. Izmerio je rastojanje između ovih vrata i južnih vrata: stotinu lakata§Oko 50 m..
Vrata unutrašnjeg dvorišta
28 Potom me je doveo u unutrašnje dvorište kod južnih vrata i izmerio južna vrata. Imala je iste mere kao ostala. 29 Stražarnice, stubovi i trem bili su iste mere. Vrata i njihov trem imali su prozore svuda unaokolo: pedeset lakata u dužinu i dvadeset pet lakata*Oko 25 m u dužinu i 12,5 m u širinu. u širinu. 30 Tremovi su bili svuda unaokolo. Bili su pedeset lakata dugi i pet lakata široki†Oko 25 m u dužinu i 2,5 m u širinu.. 31 Trem je bio naspram spoljnog dvorišta, a njegovi stubovi su bili ukrašeni palmama. Osam je stepenika vodilo do njega.
32 Onda me je doveo do unutrašnjeg dvorišta na istoku, i izmerio vrata. Bila su iste mere kao ostala. 33 Stražarnice, stubovi i trem bili su iste mere. Vrata i njihov trem imali su prozore svuda unaokolo. Bila su pedeset lakata duga i dvadeset pet lakata‡Oko 25 m u dužinu i 12,5 m u širinu. široka. 34 Trem je bio naspram spoljnog dvorišta, a njegovi stubovi su bili ukrašeni palmama. Osam je stepenika vodilo do njega.
35 Doveo me je do severnih vrata i izmerio ih. Bila su iste mere kao ostala. 36 Stražarnice, stubovi i trem bili su iste mere. Vrata i njihov trem imali su prozore svuda unaokolo. Bila su pedeset lakata duga i dvadeset pet lakata§Oko 25 m u dužinu i 12,5 m u širinu. široka. 37 Trem je bio naspram spoljnog dvorišta, a njegovi stubovi su bili ukrašeni palmama. Osam je stepenika vodilo do njega.
Prostorije za pripremanje žrtava
38 Tu je bila jedna odaja čiji je ulaz bio kod stubova vrata. Tu su prali žrtvu svespalnicu. 39 Unutar trema vrata su bila dva stola sa obe strane, na kojima su klali žrtve svespalnice, žrtve za greh i žrtve za prestup. 40 A sa spoljne strane, kako se ulazi na severna vrata, bila su dva stola, i dva stola na drugoj strani trema na vratima. 41 Bilo je ukupno osam stolova, po četiri stola sa svake strane, na kojima su se klale žrtve. 42 Bila su i četiri stola za žrtve svespalnice od tesanog kamena, dužine jedan i po lakat, širine jedan i po lakat*Oko 75 cm dužine i širine. a visine jedan lakat. Na njih su stavljali oruđe za klanje žrtava svespalnica i drugih žrtava. 43 Police†Ne zna se tačno značenje reči. Daničić prevodi kuke., jedan dlan‡Oko 7,5 cm. široke, bile su pričvršćene za zid svuda unaokolo, a na stolove su stavljali meso žrtava.
Svešteničke odaje
44 Izvan unutrašnjih vrata bile su dve odaje u unutrašnjem dvorištu, jedna kod severnih vrata okrenuta prema jugu, i druga kod južnih vrata okrenuta prema severu. 45 On mi reče: „Ova odaja koja gleda na jug je za sveštenike koji su zaduženi da čuvaju Dom. 46 Odaja koja gleda na sever je za sveštenike, sinove Sadokove, Levijeve potomke, koji jedini mogu da pristupe Gospodu da mu služe. Oni vrše službu oko žrtvenika.“
47 Onda je izmerio dvorište. Bilo je četvorouglasto, stotinu lakata u dužinu i stotinu lakata§Oko 50 m u dužinu i širinu. u širinu. Žrtvenik je stajao ispred Doma.
48 Potom me je doveo do trema Doma i izmerio trem: pet lakata s jedne strane i pet lakata*Oko 2,5 m sa obe strane. s druge strane. Dužina vrata: tri lakta†Za razliku od ovog, jevrejskog teksta, u Septuaginti stoji: Širina vrata je bila 14 lakata s pripadajućim zidovima, tj. oko 7 m u širinu. s jedne strane i tri lakta‡Oko 1,5 m sa obe strane. s druge strane. 49 Trem je bio dvadeset lakata§Oko 10 m. u dužinu i dvanaest*Prema Septuaginti, tj. oko 6 m. lakata u širinu. Bilo je deset stepenika kojima se penjalo do njega. Pored stubova su bili veliki stubovi, sa svake strane po jedan.

- Knjiga proroka Jezekilja
- <
- 40
- >

*40:5 Oko 3 m.

†40:5 Oko 7,5 cm.

‡40:5 Lakat u odeljku Jez 40–48 je tzv. dugi lakat i iznosio je oko 53 cm, za razliku od običnog lakta od 50-ak cm.

§40:5 Oko 3 m.

*40:6 Oko 3 m.

†40:7 Oko 2,5 m.

‡40:8 Oko 3 m.

§40:9 Oko 4 m.

*40:9 Oko 1 m.

†40:11 Oko 5 m širine i 7 m dužine.

‡40:12 Oko 50 cm.

§40:12 Oko 3 m.

*40:13 Oko 12,5 m.

†40:14 Oko 30 m.

‡40:15 Oko 25 m.

§40:19 Oko 50 m.

*40:21 Oko 25 m u dužinu i oko 12,5 m u širinu.

†40:23 Oko 50 m.

‡40:25 Oko 25 m u dužinu i oko 12,5 m u širinu.

§40:27 Oko 50 m.

*40:29 Oko 25 m u dužinu i 12,5 m u širinu.

†40:30 Oko 25 m u dužinu i 2,5 m u širinu.

‡40:33 Oko 25 m u dužinu i 12,5 m u širinu.

§40:36 Oko 25 m u dužinu i 12,5 m u širinu.

*40:42 Oko 75 cm dužine i širine.

†40:43 Ne zna se tačno značenje reči. Daničić prevodi kuke.

‡40:43 Oko 7,5 cm.

§40:47 Oko 50 m u dužinu i širinu.

*40:48 Oko 2,5 m sa obe strane.

†40:48 Za razliku od ovog, jevrejskog teksta, u Septuaginti stoji: Širina vrata je bila 14 lakata s pripadajućim zidovima, tj. oko 7 m u širinu.

‡40:48 Oko 1,5 m sa obe strane.

§40:49 Oko 10 m.

*40:49 Prema Septuaginti, tj. oko 6 m.

© 2005 2017 Biblica