- 2. Knjiga dnevnika
- <
- 3
- >

3
Solomon zida Dom Gospodnji
1 Solomon je počeo da zida Dom Gospodnji u Jerusalimu, na brdu Moriji, gde se Gospod objavio njegovom ocu Davidu. To je mesto David već pripremio na gumnu Jevusejca Orne. 2 On je počeo da zida drugog dana, drugog meseca, četvrte godine svoje vladavine.
3 I postavi temelje Solomon za Dom Gospodnji, po starim merama u dužinu šezdeset lakata a u širinu dvadeset lakata.*Oko 30 m u dužinu i oko 10 m u širinu. 4 Trem se nalazio s pročelja Doma i odgovarao je njegovoj širini – dvadeset lakata†Oko 10 m.– a bio je visok stotinu dvadeset lakata.‡Oko 60 m, dok je prema nekim prepisima Septuaginte i prema aramejskom tekstu reč o dvadeset lakata, tj. 10 m.
Iznutra je bio obložen čistim zlatom. 5 Najveće površine Doma je obložio čempresovim drvetom i čistim zlatom, a svodove ukrasio palmama i lancima. 6 Radi lepote, Dom je ukrasio dragim kamenjem i zlatom iz Parvaima. 7 Zlatom obloži i grede, pragove, zidove, vrata, a na zidovima je izrezbario zlatne heruvime.
8 U Domu je, po njegovoj dužini sazidao Svetinju nad svetinjama. Njena dužina i širina su bili dvadeset lakata§Oko 10 m.. Obložio ju je sa šest stotina talanata*Oko 20 t. čistog zlata. 9 Pozlaćeni ekseri su težili pedeset šekela,†Oko 575 gr. a i gornje prostorije je obložio zlatom.
10 U Svetinji nad svetinjama umetnici su izlili dva heruvima i obložili ih zlatom. 11 Krila heruvima su bila duga dvadeset lakata, a svako od njih pet lakata‡Oko 10 m duga a svako oko 2,5 m.. Prvi je jednim krilom doticao krilo drugog, a drugim krilom zid odaje. 12 I drugi je krilom, pet lakata§Oko 2,5 m. dugim, doticao zid, a drugim se spajao sa isto toliko dugim krilom prvog. 13 Dvadeset lakata*Oko 10 m. u dužinu imaju krila kad su raširena, a heruvimi su stajali na nogama licem okrenuti prema Domu.
14 Sašio je zavesu od raskošnog grimiznog i skerletnog platna, od finog lana i izvezao po njemu heruvime.
15 Ispred Doma je podigao dva stuba visoka trideset pet lakata, koji su na vrhu imali pet lakata duga oglavlja†Oko 17,5 m visine sa 2,5 m dugim oglavljima.. 16 Postavio je lance u Svetinji nad svetinjama i njima opleo vrh stubova, a lance je ukrasio sa stotinu narova. 17 Stubove je postavio ispred Doma, jedan s leve, a drugi s desne strane. Desnog je nazvao Jakin a levog Voaz.

- 2. Knjiga dnevnika
- <
- 3
- >

*3:3 Oko 30 m u dužinu i oko 10 m u širinu.

†3:4 Oko 10 m.

‡3:4 Oko 60 m, dok je prema nekim prepisima Septuaginte i prema aramejskom tekstu reč o dvadeset lakata, tj. 10 m.

§3:8 Oko 10 m.

*3:8 Oko 20 t.

†3:9 Oko 575 gr.

‡3:11 Oko 10 m duga a svako oko 2,5 m.

§3:12 Oko 2,5 m.

*3:13 Oko 10 m.

†3:15 Oko 17,5 m visine sa 2,5 m dugim oglavljima.

© 2005 2017 Biblica